A Bizottság 2171/2003/EK rendelete
(2003. december 12.)
a harmadik országokban a mezőgazdasági termékekkel kapcsolatos információ átadására és a mezőgazdasági termékek támogatására vonatkozó intézkedésekről szóló 2702/1999/EK tanácsi rendelet alkalmazása részletes szabályainak megállapításáról szóló 2879/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a harmadik országokban a mezőgazdasági termékekkel kapcsolatos információ átadására és a mezőgazdasági termékek támogatására vonatkozó intézkedésekről szóló, 1999. december 14-i 2702/1999/EK tanácsi rendeletre [1], és különösen annak 11. cikkére,
mivel:
(1) A 2879/2000/EK bizottsági rendelet [2] 7. cikkének (1) bekezdése nem állapít meg éves határidőt a Közösségi szakmai vagy szakmaközi szervezetek által a tagállamokhoz benyújtandó programokra vonatkozóan.
(2) Végső határidőket kell megállapítani ezen szervezeteknek a tagállamokhoz az új programokkal kapcsolatos intézkedésre tett javaslatok benyújtására, és a teljesítési biztosíték letétbe helyezésének feltételeit elő kell írni, hogy ezáltal néhány tagállam kérésének eleget tegyenek, illetve, hogy a lehetőséget kihasználják, hogy összhangba hozzák a 2879/2000/EK bizottsági rendeletet a mezőgazdasági termékek belső piacon történő megismertetésével és promóciójával kapcsolatos intézkedésekről szóló 2826/2000/EK tanácsi rendelet alkalmazására vonatkozó részletes szabályok megállapításáról 2002. január 18-i 94/2002/EK bizottsági rendelettel [3].
(3) A biztosíték vonatkozásában ez a módosítás 2003. október 1-jétől alkalmazandó, hogy ezáltal megfeleljenek a piaci szereplők közötti egyenlő bánásmód elvének.
(4) A jogbiztonság érdekében meg kell határozni, hogy a javasolt programoknak meg kell felelniük különösen az érintett termékekre és azok forgalmazására vonatkozó Közösségi joganyagnak.
(5) A 2879/2000/EK rendelet megfelelően módosul.
(6) Az ebben a rendeletben előírt intézkedések összhangban vannak a mezőgazdasági termékek támogatásával foglalkozó irányítóbizottságok együttes ülésének véleményével,
ELFOGADTA EZT A RENDELETET:
1. cikk
A 2879/2000/EK rendelet a következőképpen módosul:
1. A 7. cikk (1) bekezdése helyébe a következő szöveg lép:
"(1) Tekintettel a 2702/1999/EK rendelet 7. cikkében említett programokban megfogalmazott intézkedések végrehajtására, a Közösségben az érintetett ágazato(ka)t képviselő szakmai és szakmaközi szervezeteknek az érintett tagállamok által kiírt pályázati felhívásaira április 30-ig és október 31-ig kell benyújtaniuk programjaikat. Ezeknek a programoknak meg kell felelniük az érintett termékekre és azok forgalmazására vonatkozó Közösségi joganyagnak, illetve az érintett tagállamok által megjelentetett, a kizárás, a kiválasztás és az odaítélés feltételeit meghatározó részletes leírásnak."
2. A 11. cikk (3) bekezdésének első albekezdése helyébe a következő szöveg lép:
"A két szerződő fél nem szerződhet egymással mindaddig, amíg a szerződés kielégítő teljesítésének biztosítékaként az érintettek letétbe nem helyeznek egy, a Bizottság és az érintett tagállam(ok) éves pénzügyi hozzájárulásának felső határát képező összeg 15 %-ának megfelelő teljesítési biztosítékot. A teljesítési biztosítékokat a 2220/85/EGK rendelet III. címének megfelelően kell letétbe helyezni."
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Az 1. cikk (2) bekezdését 2003. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 12-én.